钦定古今图书集成/方舆汇编/职方典/第1112卷 > 《湖广处均田议》
## 钦定古今图书集成/方舆汇编/职方典/第1112卷 > 《湖广处均田议》

“楚疆辽逖，度一邑地，可当东南一大郡。当天下初定，
井庐寥阔，原野荒秽，故《经界》靡及焉。计今辟地十倍
蓰于国初，而籍额岁缩。德靖以来，递削至数十万。夫
土无盈虚，避新辟之税，匿已定之田，此大不均者。一、
鄂州中庐、沙羡、常武、南交麋、蕲之间，皆诸侯王封国
也。分茅之始，锡以土疆，其籍藏于内府，有司不得窥
芮之田，往往没入其国，比于汤沐，食邑不可胜数，皆
各为私奉养焉，不关于天下之经费”，此大不均者。二
楚故饶湖利，而沧桑徙易靡常，昔为菹茹，今称沃衍
者，不啻万万，荆、郢尤甚。大姓与游民强有力者据之，
计亩岁入数锺，专其厚积，坐攫齐民，食亡租税，而苦
积逋者，曾不得以涂足而收半穗。彼独非正土哉？而
吏不敢问。如河南、南阳，此大不均者。三屯非独楚有
也，而楚之屯非昔之屯矣。按制，每军给屯五十亩有
奇，今屯浮者什伯其额，此非独依山滨水之地，耕新
垦遗也，盖以古占射焉。夫屯军不能世其业，辄质之
民，民利其赋薄，无他役，即以己所有之民田更籍为
军，历数十传，不可穷竟。所谓“民窜于屯，屯窜于民”者
非耶？此大不均者四。先是山泽之羡，率弃不理，今则
皋隰原阪，耕者鳞集，甚至丛菁幽荜，人力之所不能
通者，亦皆累累，象耕鸟耘，称常稔焉。乃听其封殖自
利，几世几年，不问所收。此大不均者五。五者，弊也，而
非所以弊也。其失在庸有司与舞文之吏，不轨之民，
曰飞诡，曰影射，曰悬虚，曰那移，曰隐没，曰兼并。其奸
状若猬毛，务欺谩以逃其课。以故冨者连阡陌而嫁
税于贫，贫者或不厌糠秕而代冨人输，此大不均者
六。故曰：“今日田赋之当均，未有甚于楚者也。”请即一
二所目睹者，商之兼并，滥冒诏旨常惩之。而今媮玩
绳约，纽习故智者何众也？楚诸侯王宾顾“贵倨，不习
外事。阉监取累代圉夺者以为故籍，而豪氓巨隶，挟
高资以相夸诩，不可殚记。彼单门孱户，仅仅以身世
守业者，百无一焉。岂惟违两观之束，偪有司之权，将
漫漶恩泽之谓何矣？宜令宪使者明敕条章，无论士
若民，按一切匿产乱籍、隐亩避役之罚，廉其尤者下
之吏，以显示天子”旨夫然后仿限田、均田之议，以稍
品节之法，庶几可守哉。垦荒招流，诏旨常督之，而今
草莽封盈，户口销亡者何众也。考之《令》甲，荒闲以业
贫民，占籍以附流徙，畸零以寄寒细，良规美政。迩来
里社渐缩于旧，占籍畸零，百不存一，而垦田之数率
皆便文以罔上，则劝罚之未明，招挟之未至也。夫荒
闲易辟而不易守，亡徙易还而不易安。镈铚未施，有
司巳履亩而税之；炀突未黔，有司已按籍而驱之。民
是以惮于归耕，而溺于偷惰，有田卒污莱耳。宜严饬
所司，严伪增之罚科，重开疆之劝格。土旷矣，招佃以
广其来；招佃矣，免租以固其存；免租矣，弛役以优其
力。则归耕之民累累而至，而地力有不尽者否也。